תקנון שח"ם קובע כי בוגר או סטודנט בבית ספר למשחק יהיה זכאי להתקבל כחבר בארגון השחקנים בישראל. לפיכך, להלן רשימת הקריטריונים על פיהם אנו מציינים בתי ספר באתר האינטרנט של שח"ם, אשר סטודנטים בהם ובוגריהם במסלול תלת שנתי (או שש סמסטריאלי) זכאים להתקבל לחברות בשח"ם:בית הספר משמש כתאגיד על פי כל דין.עיקר פעילותו של התאגיד במסגרתו פועל בית הספר היא הכשרה מקצועית של מבצעים בתחום המשחק או שבית הספר פועל במסגרת מוסד המוכר על ידי המל"ג.בבית הספר קיים מסלול לימודים, המכיל את כלל התנאים הבאים שהינם תנאים מצטברים (להלן: "המסלול"):- המסלול מכיל לפחות שישה סמסטרים אשר אורכו של כל אחד מהסמסטרים אינו פחות מ 13 שבועות.- שבוע לימודים במסלול מכיל שלושה ימי לימודים בשבוע לפחות.- שבוע לימודים במסלול מכיל 18 שעות לימוד לפחות.- חזרות לקראת הפקות והשתתפות בהפקות לא ייחשבו לשעות לימוד כאמור, וזאת פרט לשני הסמסטרים האחרונים של תקופת הלימודים במסלול.- תלמיד במסלול משתתף ב 5 הפקות לפחות במהלך לימודיו.- 70% לפחות ממחזורו הכספי של התאגיד משמש לתפעול המסלול האמור או שבית הספר פועל במסגרת מוסד המוכר על ידי המל"ג.     4.  25% לפחות, מכלל בוגרי המסלול בבית הספר השתתפו בעבר או שהינם משתתפים בהווה כשחקנים מבצעים בתחום המשחק בהפקות             שהועלו במוסדות תרבות או בתאגידים המצויים בהסכם עם שח"ם.5. המילה אקדמיה אינה מופיעה בשמו של בית הספר בניגוד לסעיף 21 ח (א) לחוק המל"ג.בישראל פועלים תאגידים רבים אשר מכונים בתי ספר למשחק, ואין בפרסום זה באתר האינטרנט של שח"ם לעמוד על טיבם, לטוב או לרע. עם זאת, זכאות לחברות בארגון השחקנים בישראל, לא תינתן על בסיס לימודים בבתי ספר שאינם מצוינים בעמוד זה, אלא אם למועמד ניסיון משחקי אחר כפי שמצוין בתקנון שח"ם.